El termine adatamento en biołoxia el se rifarise a ła posibiłità dei organixmi viventi de canbiare i propri proçesi metaboleghi, fixioloxeghi e conportamentali, faxendo in manjiera che i posa adatarse a łe condision de l'anbiente andove che i vive. Inte el particołare, l'adatamento l'è riferio ai modifegamenti de na strutura anatomega o on proçeso fixioloxego o on tratto comportamentale de on organixmo chel se ga evołùo inte on çerto tenpo come efeto de ła selesion nadurale, en manjiera da aumentare el suceso riprodutivo del organixmo in cuestion . L'adatamento el połe esare pì forte e efiçente in diverse situasion, in baxe a łe çircostanse, par exenpio inte el procurarse e/o doparare rixorse fondamentałi come aria, luxe, acua e magnare, permetare de esare boni de sofrire determinae condision fixeghe difiçiłi come łe base tenperadure e ła mancansa de łuxe o inparare a esar boni de difendarse da on predadore.